钦定古今图书集成/明伦汇编/闺媛典/第287卷 > 皇清二十 > 朱寰妻张氏
## 钦定古今图书集成/明伦汇编/闺媛典/第287卷 > 皇清二十 > 朱寰妻张氏

按《上虞县志》：“张氏，太学生朱寰妻。年十八适朱，生子鸣朝甫周。寰没，氏悲痛欲引决，念遗孤无托，强起饮食，矢志柏舟。虽生长宦族，而劳苦自安。奉姑丁氏，克勤克孝，训子动循礼法，以耕读为务，孝义闻于乡里。娶妇葛氏，生子魁鳌，举壬午乡荐，辛丑成进士，氏得禄养焉。”